CELEX: 62010TA0306
Language: mt
Date: 2014-03-21 00:00:00
Title: Kawża T-306/10: Sentenza tal-Qorti Ġenerali tal- 21 ta’ Marzu 2014 – Yusef vs Il-Kummissjoni “Politika barranija u ta’ sigurtà komuni  — Miżuri restrittivi meħuda kontra persuni u entitajiet marbuta ma’ Usama Bin Laden, in-netwerk ta’ Al-Qaida u t-Taliban  — Regolament (KE) Nru 881/2002  — Iffriżar tal-fondi u tar-riżorsi ekonomiċi ta’ persuna wara l-inklużjoni tagħha f’lista stabbilita minn korp tan-Nazzjonijiet Uniti  — Kumitat tas-sanzjonijiet  — Inklużjoni sussegwenti fl-Anness I tar-Regolament Nru 881/2002  — Rifjut tal-Kummissjoni li tħassar din l-inklużjoni  — Rikors għal nuqqas li tittieħed azzjoni  — Drittijiet fundamentali  — Dritt għal smigħ, dritt għal stħarriġ ġudizzjarju effettiv u dritt għar-rispett tal-proprjetà”

12.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 142/31
            
         Sentenza tal-Qorti Ġenerali tal-21 ta’ Marzu 2014 – Yusef vs Il-Kummissjoni
   (Kawża T-306/10) (1)
   
   (“Politika barranija u ta’ sigurtà komuni - Miżuri restrittivi meħuda kontra persuni u entitajiet marbuta ma’ Usama Bin Laden, in-netwerk ta’ Al-Qaida u t-Taliban - Regolament (KE) Nru 881/2002 - Iffriżar tal-fondi u tar-riżorsi ekonomiċi ta’ persuna wara l-inklużjoni tagħha f’lista stabbilita minn korp tan-Nazzjonijiet Uniti - Kumitat tas-sanzjonijiet - Inklużjoni sussegwenti fl-Anness I tar-Regolament Nru 881/2002 - Rifjut tal-Kummissjoni li tħassar din l-inklużjoni - Rikors għal nuqqas li tittieħed azzjoni - Drittijiet fundamentali - Dritt għal smigħ, dritt għal stħarriġ ġudizzjarju effettiv u dritt għar-rispett tal-proprjetà”)
   2014/C 142/39
   Lingwa tal-kawża: l-Ingliż
   
      Partijiet
   
   
      Rikorrent: Hani El Sayyed Elsebai Yusef (Londra, ir-Renju Unit) (rappreżentanti: inizjalment E. Grieves, barrister, u H. Miller, solicitor, sussegwentement E. Grieves, H. Miller, P. Moser, QC, u R. Graham, solicitor)
   
      Konvenuta: Il-Kummissjoni Ewropea (rappreżentanti: E. Paasivirta, M. Konstantinidis u T. Scharf, aġenti)
   
      Parti intervenjenti insostenn tal-parti konvenuta: Il-Kunsill tal-Unjoni Ewropea (rappreżentanti: inizjalment E. Finnegan u R. Szostak, sussegwentement E. Finnegan, aġenti)
   
      Suġġett
   
   Talba biex jiġi kkonstatat, skont l-Artikolu 265 TFUE, li l-Kummissjoni illegalment naqset milli tipproċedi bl-irtirar tar-Regolament tal-Kummissjoni (KE) Nru 1629/2005, tal-5 ta’ Ottubru 2005, li jemenda għall-54 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban, u li jħassar ir-Regolament tal-Kunsill (KE) Nru 467/2001 (ĠU L 348M, p. 275) sa fejn dan l-att jikkonċerna lir-rikorrent
   
      Dispożittiv
   
   
               1)
            
            
               Il-Kummissjoni Ewropea naqset milli twettaq l-obbligi tagħha taħt it-Trattat FUE u tar-Regolament tal-Kunsill (KE) Nru 881/2002, tas-27 ta’ Mejju 2002, li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban, u li jħassar ir-Regolament tal-Kunsill (KE) Nru 467/2001, billi naqset milli tirrimedja għad-difetti proċedurali u għall-irregolaritajiet dwar il-mertu li vvizzjaw l-iffriżar tal-fondi ta’ Hani El Sayyed Elsebai Yusef.
            
         
               2)
            
            
               Il-kumplament tar-rikors huwa miċħud.
            
         
               3)
            
            
               Il-Kummissjoni hija kkundannata tbati, minbarra l-ispejjeż tagħha, l-ispejjeż sostnuti minn H. Yusef, kif ukoll is-somom mħallsa mill-kaxxa tal-Qorti Ġenerali abbażi tal-għajnuna legali.
            
         
               4)
            
            
               Il-Kunsill tal-Unjoni Ewropea għandu jbati l-ispejjeż tiegħu.
            
         
      (1)  ĠU C 260, 25.09.2010